[bookmark: _GoBack]O nouă ediție a Sesiunii de comunicări științifice a studenților, masteranzilor și doctoranzilor, organizată de Facultatea de Limbi și Literaturi Străine a UB

În perioada 26-27 aprilie 2024, Facultatea de Limbi și Literaturi Străine va organiza în Sesiunea de comunicări științifice a studenților, eveniment care se desfășoară anual la finele lunii aprilie sau început de mai și care se adresează studenților de la toate cele trei cicluri de studiu – licență, masterat, doctorat). 

Anul acesta au fost selectate spre prezentare 113 propuneri din domeniile filologie sau studii culturale, acoperind o largă varietate de teme și culturi care se înscriu în următoarele direcții de cercetare: achiziția limbii, învățarea unei limbi străine, lingvistică teoretică, lingvistică istorică, tipologie lingvistică, sociolingvistică, traductologie, analiza discursului, teoria și istoria literaturii, literatură comparată, studii culturale.


Studenții participanți provin din mai multe facultăți ale Universității din București – Facultatea de Limbi și Literaturi Străine, Facultatea de Litere, Facultatea de Istorie) și din mai multe centre universitare din țară și din străinătate (Universitatea „Alexandru Ioan Cuza” din Iași, Universitatea „Babeș-Bolyai” din Cluj-Napoca, Universitatea „Lucian Blaga” din Sibiu, Universitatea de Vest din Timișoara, Universitatea „Ovidius” din Constanța, Universitatea „Transilvania” din Brașov, Universitatea din Oradea, Université „Paris Cité” din Paris).

Pe lângă cei 113 studenți participanți, la această ediție se vor alătura reuniunii științifice și doi vorbitori invitați, doctoranzi în cadrul celor două Școli Doctorale ale FLLS, care și-au încheiat parcursul de cercetare doctorală, urmând să își susțină teza în perioada imediat următoare. Astfel, drd. Alma Marhamati, studentă doctorandă a Școlii Doctorale Studii Literare și Culturale) , va prezenta în cadrul sesiunii științifice lucrarea „Suprasaturarea autorială în opera lui Roberto Bolaño – noi forme de a citi autoficțiunea latinoamericană”, teză coordonată de prof. univ. dr. Mianda Cioba, cadru didactic la FLLS. 
De asemenea, drd. Cosmin Bădulețeanu, student doctorand al Școlii Doctorale Limbi și Identități Culturale, va susține prelegerea pe tema „Integrarea conceptuală și provocările terminologiei financiar-bancare”, lucrare de doctorat coordonată de prof. univ. dr. Daniela Ionescu, cadru didactic la FLLS. 
	

Pentru mai multe informații privind prezentările participanților, programul, condițiile de participare și echipa cu sprijinul căreia sesiunea de comunicări științifi ce a devenit posibilă, persoanele interesate pot accesa acest link. 







